પોલીસ સુત્રોના જણાવ્યા અનુસાર ભીમાભાઈ કાનાભાઈ આહીર (ઉ.વ.પર) ગત તા. ૧૭-૧૧-૧૮ ના રાત્રીના રેલ્વે સ્ટેશન નજીક જનતા કોલોની સામે હતા ત્યારે અજાણ્યા બે લુંટારૂઓ ત્રાટકયા હતા અને છરી વડે ઉપરા ઉપરી ઘા મારી ગંભીર ઈજાઓ પહોંચાડી ૧પ હજારનો મોબાઈલ લુંટી ફરાર થઈ ગયા હતા. ભોગગ્રસ્ત ભીમાભાઈને હોસ્પિટલમાં દાખલ કરાતા તેમની ફરિયાદ પરથી અજાણ્યા શખ્સો સામે ગુન્હો નોંધ્યો હતો અને વધુ સારવાર માટે અમદાવાદ ખસેડાયા હતા જયાં તેમનું મોત થયું હતું. આ બાબતે આદિપુરના પીએસઆઈ વી.બી. લાબરીયાનો સંપર્ક સાધતા હુમલો કરી મોબાઈલ લુંટી ફરાર થઈ ગયેલા અજાણ્યા બે શખ્સો સામે આઈપીસી કલમ ૩૦ર નો ઉમેરો થવા કોર્ટને રિપોર્ટ કરેલ છે જયારે લુંટારૂ હત્યારાઓને ઝડપી પાડવા કાર્યવાહી હાથ ધરેલાનું જણાવ્યું હતું. હજુ સુધી કોઈ આરોપી હાથમાં આવેલ ન હોવાનું જણાવ્યું હતું.